**Veilige gebruik van die internet**

Die volgende terme het met die veilige gebruik van die internet te doen:

**Antivirussagteware**

Antivirussagteware is ’n rekenaarprogramme wat rekenaarlêers vir virusse deursoek, en dan van hulle ontslae raak.

**E-pos-*spoofing***

E-pos-*spoofing* is die vervalsing van ’n e-posboodskap se opskrif sodat dit lyk asof die oorsprong van die e-posboodskap van iemand anders as van die werklike bron af kom.

**Internet-*hoax***

’n Internet-*hoax* is ’n e-posboodskap of artikel wat geskep is met die bedoeling om mense te bedrieg of in te doen.

***Pharming***

*Pharming* is ’n identiteitsdiefstal-bedrogskema waar die gebruiker se rekenaar geïnfiltreer word, sodat die gebruiker outomaties na ’n ander (vals) webwerf herlei word, selfs al tik die gebruiker die korrekte URL in die webblaaier.

**Rekenaarvirus**

’n Rekenaarvirus is ’n program wat geskryf is met die doel om die werking van mense se rekenaars te belemmer. Dit word sonder die gebruiker se medewete of toestemming op sy rekenaar gelaai.

**Rekenaarwurm**

’n Rekenaarwurm is *malware* wat homself oor ’n netwerk kan versprei, gewoonlik via e-pos, sonder dat iemand ’n besmette program gebruik het.

***Spam***

*Spam* is die elektroniese ekwivalent van gemorspos (*junk mail*) – advertensies wat jy ongevraagd as e-pos ontvang.

**Trojaan**

’n Trojaan is ’n skadelike program wat homself as ’n nuttige program voordoen.

**Uitvissingsbedrog (*Phishing*)**

Uitvissingsbedrog verwys na pogings om die gebruiker om persoonlike en vertroulike inligting soos PIN-nommers en wagwoorde te verskaf, deurdat die persoon wat uitvis ’n e-posboodskap gebruik om voor te doen asof dit vanaf ’n betroubare organisasie is.

**Veilige URL**

Indien ’n URL met https:// begin, of het ’n klein slotjie wat iewers op die webblad vertoon word, dikwels langs die URL.

**Virusdefinisie of *signature***

’n Virusdefinisie of *signature* is die patroon (amper soos sy vingerafdruk) waarmee die virus geidentifiseer kan word.